Πρωτάθλημα Ε.Π.Σ. Αθηνών 1937-38

Στο Πρωτάθλημα Α΄ κατηγορίας της ΕΠΣ Αθηνών την περίοδο 1937-38 πρωταθλητής αναδείχθηκε ο Απόλλων Αθηνών, ο οποίος προκρίθηκε στην τελική φάση του πανελληνίου πρωταθλήματος.

Διοργάνωση

Τη σεζόν αυτή δεν διεξήχθη η Εθνική Κατηγορία και όλες οι ομάδες μετείχαν στο τοπικό πρωτάθλημα. Στο πρωτάθλημα Α΄ κατηγορίας της ΕΠΣΑ έλαβαν μέρος έξι ομάδες. Αγωνίστηκαν σε ένα σύστημα δύο γύρων (10 αγώνες) και ο πρωταθλητής Απόλλων Αθηνών προκρίθηκε στην τελική φάση του πανελληνίου πρωταθλήματος. Ο Αθηναϊκός τερμάτισε τελευταίος και έδωσε αγώνες διαβάθμισης με τον πρωταθλητή της Β΄ κατηγορίας για να διασφαλίσει την παραμονή του. Είναι η τελευταία σεζόν που εφαρμόστηκε το σύστημα βαθμολογίας 2-1-0. Από την επόμενη καθιερώθηκε η βαθμολογία 3-2-1, ώστε να υπάρχει δυνατότητα μηδενισμού ομάδας που αρνείτο να πάρει μέρος σε αγώνα. Το σύστημα αυτό ίσχυσε ως τη σεζόν 1972-73, δηλαδή για 35 χρόνια.

Η χρονιά αυτή στιγματίστηκε από το θανάσιμο τραυματισμό του οπισθοφύλακα του Παναθηναϊκού Λύσανδρου Δικαιόπουλου, κατά τη διάρκεια φιλικού αγώνα με την ΑΕΚ που έγινε την Πρωτομαγιά του 1938 στο γήπ. Λεωφόρου και έληξε 0-0. Στο 7ο λεπτό του αγώνα σε προσπάθειά του να εξουδετερώσει με κεφαλιά μια επίθεση του Τζανετή της ΑΕΚ ο Δικαιόπουλος συγκρούστηκε με τον αντίπαλο και έπεσε με το κεφάλι στο έδαφος. Μεταφέρθηκε στο νοσοκομείο του Ερυθρού Σταυρού σε κατάσταση αφασίας, από την οποία δεν συνήλθε και δύο ημέρες αργότερα απεβίωσε από εσωτερική αιμορραγία.  

Μετείχαν: Παναθηναϊκός, Απόλλων Αθηνών, ΑΕΚ, Αθηναϊκός, Αστέρας Αθηνών, Δάφνη Μεταξουργείου.  
Πρωταθλητής: Απόλλων Αθηνών, προκρίθηκε στο πανελλήνιο πρωτάθλημα.
Διαβάθμιση: Αθηναϊκός, ηττήθηκε στους αγώνες διαβάθμισης και υποβιβάστηκε (σκορ αγώνων: 0-2 και 1-1).

Α΄ κατηγορία

Βαθμολογία

Πρώτος σκόρερ

18 γκολ: Μίμης Πιερράκος (ΠΑΟ)

Β΄ κατηγορία
Πρωταθλητής Β΄: Ατρόμητος Αθηνών, επικράτησε στους δύο αγώνες διαβάθμισης του Αθηναϊκού με 2-0, 1-1 και ανέβηκε στην Α΄ κατηγορία.
Διαβάθμιση: Π.Σ. Γουδί, ηττήθηκε στους αγώνες διαβάθμισης αλλά δεν υποβιβάστηκε, διότι αυξήθηκαν οι ομάδες σε εννέα με ταυτόχρονη είσοδο νέων συλλόγων στη Γ΄ κατηγορία.
Ομάδες που μετείχαν: Ατρόμητος Αθηνών, Π.Σ. Αρίων Κολωνακίου, ΑΠΟ Ολυμπιάς, Ελληνορωσικός Α.Π.Ο., Α.Π.Ο. Ολυμπιακός Αθηνών, Π.Σ. Γουδί, Α.Π.Ο. Αττικός, Α.Ε. Παγκρατίου.

Γ΄ κατηγορία

Πρωταθλητής Γ΄: Μικρασιατική Δουργούτη, έδωσε αγώνες διαβάθμισης με τον ουραγό της Β΄, που ήταν ο άλλοτε πρωταθλητής Ελλάδος Π.Σ. Γουδί. Στα δύο ματς επικράτησε με 4-0, (;) και ανέβηκε στη Β΄ κατηγορία.
Ομάδες που μετείχαν: Μικρασιατική Δουργούτη, Ένωσις Αρμενίων Αθλητών, Φωστήρας Ταύρου, Ένωσις Ιεραπόλεως, Α.Σ. Άτλας Θυμαρακίων, Α.Σ. Απόλλων Ν. Ιωνίας, Π.Σ. Ερμής Ν. Ερυθραίας, Α.Ο. Νήαρ Ηστ Καισαριανής. Άλλες 2 ομάδες που είχαν υποβιβαστεί από τη Β΄Κατηγορία (Ένωσις Ηρακλείου και Ηλυσιακός) δεν αγωνίστηκαν.
Ένταξη νέων σωματείων για τη σεζόν 1938-39: Άφοβος Σεπολίων, Ηλυσιακός Αθλητικός Όμιλος, Πανχαλανδριωτικός Όμιλος, Α.Ο. Κηφισιάς, Ένωσις Ν. Ερυθραίας (συνενώθηκε με τον Ερμή που μετονομάστηκε σε Πανερυθραϊκός Α.Σ.)

Η Ομοσπονδία Ανεξάρτητων

Τη σεζόν αυτή ιδρύθηκε η "Ομοσπονδία Ποδοσφαίρου Ανεξαρτήτων Συλλόγων Αθηνών" (ΟΠΑΣΑ) από συλλόγους συνοικιών πολλοί από τους μεταπολεμικά είχαν μακροχρόνια παρουσία στο αθηναϊκό πρωτάθλημα και ορισμένα έφτασαν ως τις εθνικές κατηγορίες. Η ΟΠΑΣΑ διοργάνωσε ή υποστήριξε διάφορα συνοικιακά τουρνουά όπως το "Κύπελλο Πετραλώνων", το "Κύπελλο Χαλανδρίου", το "Πρωτάθλημα Ν. Ιωνίας" κλπ. Επίσης, το "Τουρνουά Ιπποκράτους-Αμπελοκήπων" που διεξήχθη στο γυμναστήριο του Πανελληνίου Γ.Σ. και μετείχαν οι σύλλογοι: Αθηναΐς Κυψέλης, Κρόνος, Αστραπή Άρεως, Εθνικός Πολυγώνου. Σημαντικότερο ήταν το "Πρωτάθλημα Πέντε Συνοικιών" (Α΄ και Β΄ ομάδων), στο οποίο μετείχαν οι ακόλουθες έξι ομάδες: Ένωσις Νέας Ελβετίας, Ένωσις Καισαριανής, Ένωσις Αναλήψεως, Παναθήναια Βύρωνα, Άρης Κοπανά και Αστήρ Παγκρατίου. 

Εκτός από τους παραπάνω, μέλη της ΟΠΑΣΑ ήταν επίσης οι σύλλογοι: Αστήρ Καισαριανής, Αρδηττός Μετς, Ελπίς Ν. Ιωνίας, ΑΕ Ελευθερουπόλεως, ΑΕ Καλογρέζης, Σμυρναϊκός Ν. Ιωνίας, Ψυχαγωγικός Όμιλος Σαφραμπόλεως, Ένωσις Αγ. Δημητρίου (μετέπειτα Α.Ο. Δάφνη), Ένωσις Δουργούτι, Δόξα Αγ. Δημητρίου, Καϊτζάκ Δουργουτίου (αρμενίων προσφύγων), Κένταυρος Γούβας, Κεραυνός Λέσχης Εργαζόμενου Παιδιού.

Πηγές 

 Ανδρέα Μπόμη, "Γκολ 2000. Ένας αιώνας ποδόσφαιρο", σελ. 236-237.
εφ. "Αθλητικό Βήμα", 1938.

Αναφορές   
    

Ε.Π.Σ. Αθηνών
Εγχώρια ποδοσφαιρικά πρωταθλήματα 1937-1938